nibzard/narodne-novine-full-text-markdown huggingface dataset:
## Ispravak Odluke o plaćanju doprinosa Privrednoj komori Hrvatske u 1990. godini

### NN 8/1990 (24.2.1990.), Ispravak Odluke o plaćanju doprinosa Privrednoj komori Hrvatske u 1990. godini

# PRIVREDNA KOMORA HRVTASKE

Nakon izvršenog uspoređivanja s izvornim tekstom utvrđena je pogreška
u Odluci o plaćanju doprinosa Privrednoj komori Hrvatske u 1990. godini,
koja je objavljena u "Narodnim novinama", broj 2 od 17. siječnja
1990. godine, te se daje

## ISPRAVAK

### Odluke o plaćanju doprinosa Privrednoj komori Hrvatske u 1990. godini

U članu 7. u stavu 4. izostavljena je alineja 2. koja glasi:

"-za ožujak na bazi osnovice po završnom računu za prethodnu godinu."

Broj:Va-476/1-1990

Zagreb, 31. siječnja 1990.

Tajnik Privredne komore Hrvatske

**Tomo Drašković, v. r.**

Odluka, NN 8/1990-114
## Odluka o visini dnevnice za službena putovanja i visini naknada drugih troškova koji se republičkim organima uprave priznaju u materijalne troškove

### NN 9/1990 (5.3.1990.), Odluka o visini dnevnice za službena putovanja i visini naknada drugih troškova koji se republičkim organima uprave priznaju u materijalne troškove

# IZVRŠNO VIJEĆE SABORA

Na temelju člana 1. Uredbe o naknadama za putne i druge troškove koji
se republičkim organima uprave priznaju u materijalne troškove ("Narodne
novine", br. 31/85, 55/86, 14/87 i 43/87), Izvršno vijeće Sabora na
sjednici održanoj 27. veljače 1990. donijelo je

## ODLUKU

### o visini dnevnice za službena putovanja i visini naknada drugih troškova koji se republičkim organima uprave priznaju u materijalne troškove

I

Dnevnica za službeno putovanje u zemlji, bez troškova noćenja iznosi
163,00 dinara. Troškovi noćenja priznaju se u punom iznosu prema priloženom
računu, osim u hotelima kategorije "de luxe".

II

Terenski dodatak utvrđuje se u iznosu od 163,00 dinara dnevno.

III

Naknada za odvojeni život od obitelji utvrđuje se u visini od 1.437,00
dinara mjesečno.

IV

Izdaci za prehranu radnika kojima se terete materijalni troškovi utvrđuju
se u iznosu od 383,00 dinara.

V

Naknada za upotrebu vlastitog automobila radnika u službene svrhe utvrđuje
se u iznosu 2 dinara po prijeđenom kilometru.

VI

Danom stupanja na snagu ove odluke prestaje važiti Odluka o visini dnevnice
za službena putovanja i visini naknada drugih troškova koji se republičkim
organima uprave priznaju u materijalne troškove ("Narodne novine",
br. 3/90).

VII

Ova odluka stupa na snagu danom objave u "Narodnim novinama".

Broj:5030114-90-6

Klasa:121-02/90-01/01

Zagreb, 27. veljače 1990.

Potpredsjednik

**Simo Rajić, v. r.**

Odluka, NN 9/1990-115
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o imenovanju pomoćnika predsjednika Republičkog komiteta za informiranje

### NN 9/1990 (5.3.1990.), Rješenje o imenovanju pomoćnika predsjednika Republičkog komiteta za informiranje

# IZVRŠNO VIJEĆE SABORA

Na temelju člana 47. stava 5. Zakona o organizaciji i djelokrugu republičkih
organa uprave i republičkih organizacija ("Narodne novine", br.
44/79, 18/82, 33/83, 29/85, 17/86 i 19/89), Izvršno vijeće Sabora donosi

## RJEŠENJE

### o imenovanju pomoćnika predsjednika Republičkog komiteta za informiranje

Za pomoćnika predsjednika Republičkog komiteta za informiranje, imenuje
se MIRKO BANJEGLAV.

Klasa: 080-02/90-01/05

Zagreb, 20. veljače 1990.

Predsjednik

**Antun Milović, v. r.**

Rješenje, NN 9/1990-116
## Rješenje o imenovanju direktora Uprave za imovinskopravne poslove u Republičkom sekretarijatu za pravosuđe i upravu

### NN 9/1990 (5.3.1990.), Rješenje o imenovanju direktora Uprave za imovinskopravne poslove u Republičkom sekretarijatu za pravosuđe i upravu

# IZVRŠNO VIJEĆE SABORA

Na temelju člana 57. Zakona o upravi ("Narodne novine", br.
16/78, 19/78 i 29/85), Izvršno vijeće Sabora donosi

## RJEŠENJE

### o imenovanju direktora Uprave za imovinskopravne poslove u Republičkom sekretarijatu za pravosuđe i upravu

Za direktora Uprave za imovinskopravne poslove u Republičkom sekretarijatu
za pravosuđe i upravu, imenuje se MILAN ŠTULA.

Klasa: 080-02/90-01/14

Zagreb. 20. veljače 1990.

Predsjednik

**Antun Milović, v. r.**

Rješenje, NN 9/1990-117
## Rješenje o imenovanju glavnog republičkog rudarskog inspektora u Republičkom komitetu za energetiku, industriju, rudarstvo i zanatstvo

### NN 9/1990 (5.3.1990.), Rješenje o imenovanju glavnog republičkog rudarskog inspektora u Republičkom komitetu za energetiku, industriju, rudarstvo i zanatstvo

# IZVRŠNO VIJEĆE SABORA

Na temelju člana 48. stava 2. Zakona o organizaciji i djelokrugu republičkih
organa uprave i republičkih organizacija ("Narodne novine", br.
44/79, 18/82, 33/83, 29/85, 17/86 i 19/89), Izvršno vijeće Sabora donosi

## RJEŠENJE

### o imenovanju glavnog republičkog rudarskog inspektora u Republičkom komitetu za energetiku, industriju, rudarstvo i zanatstvo

Za glavnog republičkog rudarskog inspektora u Republičkom komitetu za
energetiku, industriju, rudarstvo i zanatstvo imenuje se AMON JUNGWIRTH.

Klasa: 080-02/90-01/06

Zagreb, 20. veljače 1990.

Predsjednik

**Antun Milović, v. r .**

Rješenje, NN 9/1990-118
## Rješenje o imenovanju glavnog republičkog inspektora parnih kotlova u Republičkom komitetu za energetiku, industriju, rudarstvo i zanatstvo

### NN 9/1990 (5.3.1990.), Rješenje o imenovanju glavnog republičkog inspektora parnih kotlova u Republičkom komitetu za energetiku, industriju, rudarstvo i zanatstvo

# IZVRŠNO VIJEĆE SABORA

Na temelju člana 48. stava 2. Zakona o organizaciji i djelokrugu republičkih
organe uprave i republičkih organizacija ("Narodne novine", br.
44/79, 18/82, 33/83, 29/85, 17/86 i 19/89), Izvršno vijeće Sabora donosi

## RJEŠENJE

### o imenovanju glavnog republičkog inspektora parnih kotlova u Republičkom komitetu za energetiku, industriju, rudarstvo i zanatstvo

Za glavnog republičkog inspektora parnih kotlova u Republičkom komitetu
za energetiku, industriju, rudarstvo i zanatstvo, imenuje se ANTE ŠIMUNOVIĆ.

Klasa: 080-02/90-01/06

Zagreb, 20. veljače 1990.

Predsjednik

**Antun Milović, v. r.**

Rješenje, NN 9/1990-119
## Odluka Ustavnog suda Hrvatske U/I 170 1989 od 25. siječnja 1990.

### NN 9/1990 (5.3.1990.), Odluka Ustavnog suda Hrvatske U/I 170 1989 od 25. siječnja 1990.

# USTAVNI SUD HRVATSKE

Ustavni sud Hrvatske, na sjednici 25. siječnja 1990. godine, donio je
ovu

## ODLUKU

l. Ukida se Samoupravni sporazum o kriterijima i postupku ostvarivanja
prvenstva pri zapošljavanju privremeno nezaposlenih radnika ("Službeni
glasnik općine Sinj", br 6/85).

2. Ova će se odluka objaviti u "Narodnim novinama" i u "Službenom
glasniku općine Sinj".

**Obrazloženje:**

Odredbama Samoupravnog sporazuma, navedenog u izreci, uređuju se kriteriji
i postupak za ostvarivanje prvenstva pri zapošljavanju privremeno nezaposlenih
radnika na području općine Sinj.

Taj Samoupravni sporazum zaključen je na osnovi odredbe člana 21. stava
1. Zakona o zapošljavanju ("Narodne novine", br. 53/74, 12/75,
14/78, 33/82, 31/86 i 55/86). Prema toj zakonskoj odredbi radnici u organizacijama
udruženog rada i radnim zajednicama samoupravnim sporazumom utvrđuju kriterije
i postupak za ostvarivanje prvenstva pri zapošljavanju tom odredbom određenih
kategorija nezaposlenih radnika. Prema odredbi stava 2. istog člana utvrđena
je obavezna primjena samoupravnim sporazumom utvrđenih kriterija za sve
potpisnike sporazuma. Taj zakon, međutim, prestao je važiti stupanjem na
snagu Zakona u posredovanju pri zapošljavanju i materijalno pravoj zaštiti
nezaposlenih osoba ("Narodne novine", br. 50/88). Ovim zakonom
ukinuto je ovlaštenje za utvrđivanje odnosnih kriterija i postupka samoupravnim
općim aktom. Odredbama člana 22. Zakona prioritet pri zapošljavanju utvrđen
je, pod određenim uvjetima, samo za radnicu s djetetom, ako joj je radni
odnos prestao prije nego je dijete navršilo godinu dana života.

Dakle, utvrđivanje kriterija za ostvarivanje prvenstva pri zapošljavanju,
kao što su utvrđeni osporenim samoupravnim sporazumom, suprotno je odredbama
tog zakona.

Stoga je, u skladu s odredbom člana 419. Ustava SR Hrvatske, valjalo
odlučiti kao u izreci.

Broj: U/I-170/ 1989.

Zagreb, 25. siječnja 1990.

USTAVNI SUD HRVATSKE

Predsjednik

**Milivoj Županić, v. r.**

Odluka, NN 9/1990-122
## Odluka o izmjeni Odluke o plaćanju doprinosa Privrednoj komori Karlovac u 1990. godini

### NN 9/1990 (5.3.1990.), Odluka o izmjeni Odluke o plaćanju doprinosa Privrednoj komori Karlovac u 1990. godini

# PRIVREDNA KOMORA KARLOVAC

Na temelju člana 56. Statuta Privredne komore Karlovac, Karlovac, Izvršni
odbor Privredne komore na 20. sjednici, održanoj 16. veljaće 1990. godine,
donio je

## ODLUKU

### o izmjeni Odluke o plaćanju doprinosa Privrednoj komori Karlovac u 1990. godini

Član 1.

U Odluci o plaćanju doprinosa Privrednoj komori Karlovac u 1990. godini
("Narodne novine", br. 56/89) u članu 6. stav 3. mijenja se i
glasi:

"Mjesečna akontacija se utvrđuje:

- za siječanj i veljaču na bazi osnovice iz periodičnog obračuna za
razdoblje I - IX mjesec prethodne godine,

- za ožujak na bazi osnovice po završnom računu za prethodnu godinu,

- za travanj, svibanj i lipanj na bazi osnovice iz periodičnog obračuna
I - III mjesec tekuće godine,

- za srpanj. kolovoz i rujan na bazi osnovice iz periodičnog obračuna
za razdoblje I - VI mjesec tekuće godine,

- za listopad. studeni i prosinac na bazi osnovice iz periodičnog obračuna
I - IX mjesec tekuće godine.

Mjesečne akontacije doprinosa iz dohotka uvećavaju se za koeficijent
koji se dobije kada se masa isplaćenih bruto osobnih dohodaka u mjesecu
koji prethodi mjesecu za koji se plaća akontacija podijeli s prosječno
mjesečno isplaćenim bruto osobnim dohocima u razdoblju za koji je sačinjen
periodični obračun.

Ukoliko se za pojedino razdoblje ne bude radio periodični obračun ili
se produže rokovi njegove izrade, korisnik sredstava će obračunavati akontacije
doprinosa na bazi zadnjeg obračuna".

Dosadašnji stav 4. postaje stav 6.

Član 2.

Ova odluka stupa na snagu danom objave u "Narodnim novinama",
a primjenjuje se od 1. siječnja 1990.

Broj: 01-155/4-90

Karlovac, 16. veljače 1990.

Predsjednik Izvršnog odbora Privredne komore Karlovac

**Nekić Dujo, inž. v. r.**

Odluka, NN 9/1990-123
## Ustavni zakon o izmjenama i dopuni Ustavnog zakona za provođenje Amandmana XXVII do LII na Ustav Socijalističke Republike Hrvatske

### NN 11/1990 (20.3.1990.), Ustavni zakon o izmjenama i dopuni Ustavnog zakona za provođenje Amandmana XXVII do LII na Ustav Socijalističke Republike Hrvatske

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim,
UKAZ o proglašenju Ustavnog zakona o izmjenama i dopuni Ustavnog zakona
za provođenje Amandmana XXVII do LII na Ustav Socijalističke Republike
Hrvatske

Proglašava se Ustavni zakon o izmjenama i dopuni Ustavnog zakona za
provođenje Amandmana XXVII do LII na Ustav Socijalističke Republike Hrvatske,
što ga je Sabor Socijalističke Republike Hrvatske donio na sjednici Vijeća
udruženog rada 6. ožujka 1990, na sjednici Vijeća općina 15. veljače 1990.
i na sjednici Društveno-političkog vijeća 15. veljače 1990. godine.

Klasa 011-01/90-01/13

Urbroj : 71-90-1

Zagreb, 9. ožujka 1990.

Predsjednik Predsjedništva SR Hrvatske

**Ivo Latin, v. r**

---

## USTAVNI ZAKON

### o izmjenama i dopuni Ustavnog zakona za provođenje Amandmana XXVII do LII na Ustav Socijalističke Republike Hrvatske

Član 1.

U Ustavnom zakonu za provođenje Amandmana XXVII do LII na Ustav Socijalističke
Republike Hrvatske ("Narodne novine", br. 28/89 i 2/90) u članu
2. riječi 30. lipnjan zamjenjuju se riječima 31. "prosinca".

Član 2.

Član 3. briše se

Član 3.

U članu 4. dodaje se stav 2. koji glasi:

"Prilikom izbora novih delegata u skupštine društveno-političkih
zajednica u 1990. godini rok iz stava 1. člana 213. Ustava Socijalističke
Republike Hrvatske neće se primjenjivati ."

Član 4.

U članu 5. u stavu 3 riječi "u oblastima u kojima obaveza njihova
osnivanja prestaje 1. siječnja 1991. godine" brišu se.

Član 5.

Ovaj zakon stupa na snagu osmoga dana od dana objave u "Narodnim
novinama".

Broj: 012-02/90-01/02

Zagreb, 7. ožujka 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v. r.**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 11/1990-130
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni Zakona o rasporedu i korištenju prihoda od osnovnog poreza na promet naftnih derivata i duhana koji pripada Republici

### NN 11/1990 (20.3.1990.), Zakon o izmjeni Zakona o rasporedu i korištenju prihoda od osnovnog poreza na promet naftnih derivata i duhana koji pripada Republici

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim
UKAZ o progiašenju Zakona o izmjeni Zakona o rasporedu i korištenju prihoda
od osnovnog poreza na promet naftnih derivata i duhana koji pripada Republici

Proglašava se Zakon o izmjeni Zakona o rasporedu i korištenju prihoda
od osnovnog poreza na promet naftnih derivata i duhana koji pripada Republici,
što ga je Sabor Sucijalističke Republike Hrvatske donio na sjednici Vijeća
udruženog rada 6. ožujka 1990, na sjednici Vijeća općina 15. veljače 1990.
i na sjednici Društveno-političkog vijeća 15. veljače 1990. godine.

Klasa: 011-01/90-01/12

Urbroj : 71-90-1

Zagreb, 9. ožujka 1990.

Predsjednik Predsjedništva SR Hrvatske

**Ivo Latin, v.r.**

---

## ZAKON

### o izmjeni Zakona o rasporedu i korištenju prihoda od osnovnog poreza na promet naftnih derivata i duhana koji pripada Republici

Član 1.

U Zakonu o rasporedu i korištenju prihoda od osnovnog poreza na promet
naftnih derivata i duhana koji pripada Republici ("Narodne novine",
br.13/88 i 18/89) u nazivu zakona i u članu 1. riječi "i duhana"
brišu se.

Član 2.

Član 9a. briše se.

Član 3.

Ovaj zakon stupa na snagu slijedećega dana nakon objave u "Narodnim
novinama".

Broj: 410-19/90-01/02

Zagreb, 6. ožujka 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

Milan Janus, v. r.

Predsjednik Sabora

dr Anđelko Runjić, v. r.

Predsjednik Vijeća općina

mr Mirko Šetina, v. r.

Predsjednik Društveno-političkog vijeća

mr Zvonimir Novak, v. r.

Zakon, NN 11/1990-133
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o dopuni Zakona o posebnom porezu na promet proizvoda i usluga

### NN 11/1990 (20.3.1990.), Zakon o dopuni Zakona o posebnom porezu na promet proizvoda i usluga

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o dopuni Zakona o posebnom porezu na promet proizvoda i usluga

Proglašava se Zakon o dopuni Zakona o posebnom porezu na promet proizvoda
i usluga, što ga je Sabor Socijalističke Republike Hrvatske donio na sjednici
Vijeća udruženog rada 6. ožujka 1990. na sjednici Vijeća općina 15. veljače
1990. i na sjednici Društveno-političkog vijeća 15. veljače 1990. godine.

Klasa: 011-01/90-01/11

Urbroj : 71-90-1

Zagreb, 9. ožujka 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o dopuni Zakona o posebnom porezu na promet proizvoda i usluga

Član 1.

U Zakonu o posebnom republičkom porezu na promet proizvoda i usluga
("Narodne novine", br. 57/76, 17/80, 56/84, 47/87, 27/88 i 21/89)
iza tarifnog broja 7. dodaje se novi tarifni broj 8. koji glasi:

"Na promet suvenira, rukotvorina, zlatnog, srebrnog i drugog filigranskog
nakita na području općine Split, osim po stopi iz tarifnog broja 1. ove
tarife, plaća se posebni republički porez na promet i po dodatnoj stopi
ud 10%"

Dosadašnji tarifni brojevi 8. i 9. postaju tarifni brojevi 9. i 10.

Član 2.

Ovaj zakon stupa na snagu osmoga dana nakcon objave u "Narodnim
novinama"

Broj: 410-19/89-01/06

Zagreb, 7 ožujka 1990.

SABOR SOCIJALISTIČKE REPUBLlKE HRVATSKE

Predsjednik Vijeća udruženog rada

Milan Janus, v. r.

Predsjednik Sabora

dr Anđelko Runjić, v.r.

Predsjednik Vijeća općina

mr Mirko Šetina, v. r.

Predsjednik Društveno-političkog vijeća

mr Zvonimir Novak, v. r.

Zakon, NN 11/1990-135
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o utvrđivanju iznosa naknade zastupnicima izabranim u Sabor Socijalističke Republike Hrvatske

### NN 11/1990 (20.3.1990.), Odluka o utvrđivanju iznosa naknade zastupnicima izabranim u Sabor Socijalističke Republike Hrvatske

# SABOR SOCIJALISTIČKE REPUBLIKE HRVATSKE

Na osnovi člana 62. stava 3. Zakona o izboru i opozivu odbornika i zastupnika
("Narodne novine", br. 7/90), Sabor Socijalističke Republike
Hrvatske na sjednici Vijeća udruženog rada 6. ožujka 1990. Vijeća općina
7. ožujka 1990. i na sjednici Društveno-političkog vijeća 7. ožujka 1990,
donio je

## ODLUKU

### o utvrđivanju iznosa naknade zastupnicima izabranim u Sabor Socijalističke Republike Hrvatske

Izabrani zastupnici u Sabor Socijalističke Republike Hrvatske imaju
pravo na paušalni iznos naknade troškova za sudjelovanje u izborima.

Paušalna naknada iz stava 1. ove točke utvrđuje se u iznosu od 3.000
dinara (tritisuće dinara).

Naknada iz stava 2. ove točke isplatit će se nakon verificiranja mandata
izabranih zastupnika

II

Ova odluka stupa na snagu osmoga dana nakon objave u "Narodnim
novinama".

Broj: 013-03/90-01 /06

Zagreb, 7. ožujka 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

Milan Janus, v. r.

Potpredsjednik Sabora

dr Tomislav Đorđević, v.r.

Predsjednik Vijeća općina

mr Mirko Šetina, v.r.

Predsjednik Društevo-političkog vijeća

mr Zvonimir Novak, v.r.

Odluka, NN 11/1990-136
## Odluka o imenovanju dva člana Savjeta Nacionalnog parka i spomen-područja Brioni i četiri člana Nadzornog odbora Poduzeća Nacionalni park "Brioni"

### NN 11/1990 (20.3.1990.), Odluka o imenovanju dva člana Savjeta Nacionalnog parka i spomen-područja Brioni i četiri člana Nadzornog odbora Poduzeća Nacionalni park "Brioni"

# SABOR SOCIJALISTIČKE REPUBLIKE HRVATSKE

Na temelju Amandmana XII točke 1. na Ustav Socijalističke Republike
Hrvatske te člana 12. stava 2. i člana 15 stava 2. Zakona o Nacionalnom
parku i spomen-području Brioni - prečišćeni tekst, Sabor Socijalističke
Republike Hrvatske na sjednici Vijeća udruženog rada 7. ožujka 1990. donio
je

## ODLUKU

### o imenovanju dva člana Savjeta Nacionalnog parka i spomen-područja Brioni i četiri člana Nadzornog odbora Poduzeća Nacionalni park "Brioni"

U Savjet Nacionalnog parka i spomen-područja Brioni imenuju se:

EMA DEROSI-BJELAJAC, član Savjeta Republike, dosadašnji član Savjeta
Nacionalnog parka Brioni,

PETKO KOSORIĆ, zastupnik u Vijeću udruženog rada Sabora.

II

U Nadzorni odbor Poduzeća Nacionalni park "Brioni" imenuju
se:

RATKO DIMINIĆ, rukovodilac Sektora za dugoročna sredstva Istarske banke
- Pula,

ALEKSA LADAVAC, član Izvršnog vijeća Sabora Socijalističke Republike
Hrvatske,

prof. dr ŠIME MEŠTROVIĆ, dekan Šumarskog fakulteta Sveučilišta u Zagrebu,

SILVANO RADOLOVIĆ, zastupnik u Vijeću udruženog rada Sabora Socijalističke
Republike Hrvatske.

Broj: 119-02/90-04/02

Zagreb, 7. ožujka 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

Milan Janus, v. r.

Predsjednik Sabora

dr Andelko Runjić, v. r.

Odluka, NN 11/1990-137
## Odluka o imenovanju članova Republičkog odbora za nadzor izbora

### NN 11/1990 (20.3.1990.), Odluka o imenovanju članova Republičkog odbora za nadzor izbora

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i člana 22. stava 2. Zakona o izboru i opozivu odbornika
i zastupnika, Sabor Socijalističke Republike Hrvatske, na sjednici Društveno-političkog
vijeća 7. ožujka 1990. donio je

## ODLUKU

### o imenovanju članova Republičkog odbora za nadzor izbora

Predsjednik Republičkog odbora za nadzor izbora je po položaju JADRANKO
CRNIĆ, predsjednik Ustavnog suda Hrvatske.

II

U Republički odbor za nadzor izbora imenuju se članovi:

dr ALICA BAUMAN,

ČEDO GRBIĆ,

MARIO KOS,

prof. dr. ANDRE MOHOROVIČIĆ,

prof. dr. VLATKO PAVLETIĆ i

prof. dr. EUGEN PUSIĆ.

Broj 080-01/90-01/01

Zagreb, 7 ožujka 1990.

SABOR SOClJALISTIČKE REPUBLIKE HRVATSKE

Predsjednik Društveno-političkog vijeća

mr Zvonimir Novak, v. r.

Predsjednik Sabora

dr Andelko Runjić, v. r.

Odluka, NN 11/1990-138
## Odluka o verifikaciji mandata zastupnika Vijeća udruženog rada Sabora Socijalističke Republike Hrvatske

### NN 11/1990 (20.3.1990.), Odluka o verifikaciji mandata zastupnika Vijeća udruženog rada Sabora Socijalističke Republike Hrvatske

# VIJEĆE UDRUŽENOG RADA SABORA SOCIJALISTIČKE REPUBLIKE HRVATSKE

Na temelju člana 370. Ustava Socijalističke Republike Hrvatske i člana
23. Poslovnika Vijeća udruženog rada Sabora Socijalističke Republike Hrvatske,
Vijeće udruženog rada na sjednici 6. ožujka 1990. donijelo je

## ODLUKU

### o verifikaciji mandata zastupnika Vijeća udruženog rada Sabora Socijalističke Republike Hrvatske

Verificira se mandat zastupnika Vijeća udruženog rada Sabora Socijalističke
Republike Hrvatske, i to:

VALERIJA FRENC.

Broj: 013-03/90-01/01

Zagreb, 6. ožujka 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

Milan Janus, v. r.

Predsjednik Sabora

dr Anđelko Runjić, v. r

Odluka, NN 11/1990-139
## Odluka o razrješenju dužnosti savjetnika u Predsjedništvu SR Hrvatske i sekretara Savjeta za zaštitu ustavnog poretka

### NN 11/1990 (20.3.1990.), Odluka o razrješenju dužnosti savjetnika u Predsjedništvu SR Hrvatske i sekretara Savjeta za zaštitu ustavnog poretka

# PREDSJEDNIŠTVO SOCIJALISTIČKE REPUBLIKE HRVATSKE

Na temelju člana 51. stava 2. i člana 102. Poslovnika o organizaciji
i radu Predsjedništva SR Hrvatske ("Narodne novine", br. 5/82)
te člana 16. stava 1. Odluke o organizaciji, zadacima i nadležnosti Stručne
službe Predsjedništva SR Hrvatske broj 1511/75, Predsjedništvo SR Hrvatske
na sjednici održanoj 28. veljače 1990. godine donosi

## ODLUKU

### o razrješenju dužnosti savjetnika u Predsjedništvu SR Hrvatske i sekretara Savjeta za zaštitu ustavnog poretka

Od dužnosti savjetnika u Predsjedništvu SR Hrvatske i sekretara Savjeta
za zaštitu ustavnog poretka razrješuje se VELJKO MIHOVILOVIĆ s 28. veljače
1990. godine, radi odlaska na novu dužnost.

Ova odluka bit će objavljena u "Narodnim novinama".

Klasa: 080-02/90-02/02

Urbroj : 71-90-3

Zagreb, 28. veljače 1990.

Predsjednik Predsjedništva SR Hrvatske

**Ivo Latin, v. r.**

Odluka, NN 11/1990-140
## Odluka Ustavnog suda Hrvatske broj U/I-132/1989 od 15. veljače 1990.

### NN 11/1990 (20.3.1990.), Odluka Ustavnog suda Hrvatske broj U/I-132/1989 od 15. veljače 1990.

# USTAVNI SUD HRVATSKE

Ustavni sud Hrvatske, na sjednici 15. veljače 1990. godine, donio je
ovu

## ODLUKU

1. Ukida se odredba člana 20. stava 1. Samoupravnog sporazuma o davanju
stanova na korištenje i odobravanju stambenih kredita iz sredstava zajedničke
potrošnje Radne zajednice Komercijalne banke, Osnovne banke Zadar, od rujna
1987.

2. Ova će se odluka objaviti u "Narodnim novinama" i u Radnoj
zajednici Komercijalne banke, Osnovne banke Zadar, na način na koji se
objavljuju samoupravni opći akti.

**Obrazloženje:**

Prema odredbi člana 20. stava 1. u izreci navedenog Samoupravnog sporazuma
sredstva za zadovoljavanje stambenih potreba radnika Banke mogu se ulagati
samo na području onih mjesta općine Zadar, koja se prema odluci općine
Zadar smatraju istim mjestom stanovanja, odnosno na području onih mjesta
u kojima Banka ima svoje organizacione jedinice, ali samo za radnike koji
u tim organizacionim jedinicama rade i imaju mjesto stanovanja.

Ustavni sud prihvatio je inicijativu i pokrenuo postupak za ocjenu ustavnosti
i zakonitosti citirane odredbe, te ju je nakon provedenog postupka ukinuo
zbog ovih razloga.

Iz odredaba članova 19. i 20. Ustava SR Hrvatske i člana 80. Zakona
o stambenim odnosima ("Narodne novine". br. 51/85, 42/86) slijedi
da je samoupravno pravo radnika u udruženom radu da, u skladu s Ustavom
i zakonom, samostalno odlučuju o načinu upotrebe i raspolaganju sredstvima
zajedničke potrošnje, što su namijenjena za zadovoljavanje stambenih potreba
radnika. No u ostvarivanju tog prava treba uvažavati načela iz odredaba
članova 19. i 20. Ustava SR Hrvatske, prema kojima su rad radnika i njegov
doprinos ostvarivanju društvenog dohotka uvjet i kriterij za raspoređivanje
tih sredstava.

U skladu s tim korištenje sredstava za stambenu izgradnju iz fonda zajedničke
potrošnje može se uvjetovati samo uspješnim obavljanjem radnih zadataka,
što uključuje i pravovremeni dolazak na posao.

Stoga je Sud riješio kao u izreci.

Broj: U/I-132/ 1989

Zagreb, 15. veljače 1990.

USTAVNI SUD HRVATSKE

Zamjenjuje predsjednika

**sudac Vjekoslav Čemeljić, v. r.**

Odluka, NN 11/1990-143
## Odluka Ustavnog suda Hrvatske broj U/I-291/1989 od 15. veljače 1990.

### NN 11/1990 (20.3.1990.), Odluka Ustavnog suda Hrvatske broj U/I-291/1989 od 15. veljače 1990.

# USTAVNI SUD HRVATSKE

Ustavni sud Hrvatske, na sjednici održanoj 15. veljače. 1990. godine,
donio je

## ODLUKU

1. Ukida se Odluka Skupštine općine Rab o utvrđivanju paušalnog iznosa
poreza za samostalne ugostitelje za područje općine Rab u 1989. godini
("Službene novine" Službeno glasilo općina: Buje, Buzet, Crikvenica,
Čabar, Delnice, Krk. Ogulin, Opatija, Pag. Pazin, Poreč, Rab, Rijeka. Rovinj,
Senj, Vrbovsko, br. 41/89).

2. Ova će se odluka objaviti u "Narodnim novinama" i u "Službenim
novinama" Službeno glasilo općina: Buje, Buzet, Crikvenica, Čabar,
Delnice. Krk, Ogulin, Opatija, Pag, Pazin, Poreč, Rab, Rijeka, Rovinj,
Senj. Vrbovsko.

**Obrazloženje**

Odlukom navedenom u točki 1. izreke, koju je Skupština općine Rab donijela
u listopadu 1989. godine, utvrđen je paušalni iznos poreza za samostalne
ugostitelje na području općine Rab u 1989. godini.

Ustavni sud Hrvatske, povodom inicijative mr. Božidara Đereka, odvjetnika
iz Zagreba, pokrenuo je postupak za ocjenu zakonitosti Odluke i utvrdio
da je ona u suprotnosti sa zakonom.

Naime, u članu 1. Zakona o rokovima za utvrđivanje visine poreza građana
za 1989. godinu ("Narodne novine", br. 55/88) i članu 1. Zakona
o izmjeni Zakona o rokovima za utvrđivanje visine poreza građana za 1989.
godinu ("Narodne novine", br. 9/89) propisano je da će se porez
građana za 1989. godinu razrezati prema općinskim propisima koji budu na
snazi 31. ožujka 1989. godine.

Iz citiranih zakonskih odredaba proizlazi da su i odluke, kojima se
utvrđuje paušalni iznos poreza za 1989. godinu, skupštine općina bile obavezne
donijeti do isteka roka utvrđenog Zakonom, tj. do 31. ožujka 1989. godine.
Stoga Skupština opčine Rab nije mogla odluku navedenu u točki 1. izreke
donijeti u listopadu 1989. godine.

Iz navedenih razloga odlučeno je kao u izreci.

Broj: U/I-291/1989

Zagreb, 15. veljače 1990.

USTAVNI SUD HRVATSKE

Predsjednik

**Jadranko Crnić, v. r.**

Odluka, NN 11/1990-144
## Ispravak Zakona o izbornim jedinicama za izbor delegata u Savezno vijeće Skupštine Socijalističke Federativne Republike Jugoslavije

### NN 11/1990 (20.3.1990.), Ispravak Zakona o izbornim jedinicama za izbor delegata u Savezno vijeće Skupštine Socijalističke Federativne Republike Jugoslavije

# SABOR SOCIJALISTIČKE REPUBLIKE HRVATSKE

Nakon izvršenog uspoređivanja s izvornim tekstom utvrđena je pogreška
u Zakonu o izbornim jedinicama za izbor delegata u Savezno vijeće Skupštine
Socijalističke Federativne Republike Jugoslavije, koji je objavljen u "Narodnim
novinama", br.7. od 17. veljače 1990. te se daje

## ISPRAVAK

### Zakona o izbornim jedinicama za izbor delegata u Savezno vijeće Skupštine Socijalističke Federativne Republike Jugoslavije

U članu 2. u točki 27. između riječi "Drniš" i "Solin"
treba stajati riječ "Kaštela".

Broj: 013-03/89-01/13

Zagreb, 9. ožujka 1990.

Tajnik Sabora Socijalističke Republike Hrvatske

Branko Nardelli, v. r.

Zakon, NN 11/1990-146
## Rješenje o imenovanju pomoćnika predsjednika Republičkog komiteta za robni promet

### NN 12/1990 (27.3.1990.), Rješenje o imenovanju pomoćnika predsjednika Republičkog komiteta za robni promet

# IZVRŠNO VIJEĆE SABORA

Na temelju člana 47. stava 2. i 5. Zakona o organizaciji i djelokrugu
republičkih organa uprave i republičkih organizacija ("Narodne novine",
br. 44/79, 18/82, 33/83, 29/85, 17/86 i 19/89), Izvršno vijeće Sabora donosi

## RJEŠENJE

### o imenovanju pomoćnika predsjednika Republičkog komiteta za robni promet

Za pomoćnika predsjednika Republičkog komiteta za robni promet, imenuje
se ĐORĐE KUGA.

Klasa 080-02/90-01/09

Zagreb, 13. ožujka 1990.

Predsjednik

**Antun Milović, v r.**

Rješenje, NN 12/1990-147
## Rješenje o imenovanju pomoćnika šefa Republičkog protokola

### NN 12/1990 (27.3.1990.), Rješenje o imenovanju pomoćnika šefa Republičkog protokola

# IZVRŠNO VIJEĆE SABORA

Na temelju člana 64. Zakona o Izvršnom vijeću Sabora ("Nar-odne
novine", br. 18/87 i 50/79), Izvršno vijeće Sabora donosi

## RJEŠENJE

### o imenovanju pomoćnika šefa Republičkog protokala

Za pomoćnika šefa Republičkog protokola, imenuje se LIDIJA DELALLE.

Klasa 080-02/90-01/08

Zagreb, 13. ožujka 1990.

Predsjednik

**Antun Milović, v. r.**

Rješenje, NN 12/1990-148
## Rješenje o imenovanju zamjenika predsjednika Komisije Izvršnog vijeća Sabora za odnose s vjerskim zajednicama

### NN 12/1990 (27.3.1990.), Rješenje o imenovanju zamjenika predsjednika Komisije Izvršnog vijeća Sabora za odnose s vjerskim zajednicama

# IZVRŠNO VIJEĆE SABORA

Na temelju člana 13. Poslovnika Izvršnog vijeća Sabora ("Narodne
novine". br. 28/76) i člana 9. Uredbe o Stručnoj službi Izvršnng vijeća
Sabora ("Narodne novine", br. 13/85). Izvršno vijeće Sabora donosi

## RJEŠENJE

### o imenovanju zamjenika predsjednika Komisije Izvršnog vijeća Sabora za odnose s vjerskim zajednicama

Za zamjenika predsjednika Komisije Izvršnog vijeća Sabora za odnose
s vjerskim zajednicama, imenuje se PERO PLETIKOSA.

Klasa: 080-02/90-01/07

Zagreb, 13. ožujka 1990.

Predsjednik

**Antun Milović, v. r.**

Rješenje, NN 12/1990-149
## Uputstvo o izmjenama i dopunama Uputstva za primjenu odredbi Zakona o oslobađanju organizacija udruženog rada od dijela obveza iz dohotka

### NN 12/1990 (27.3.1990.), Uputstvo o izmjenama i dopunama Uputstva za primjenu odredbi Zakona o oslobađanju organizacija udruženog rada od dijela obveza iz dohotka

# REPUBLIČKI ZAVOD ZA DRUŠTVENO PLANIRANJE

Na temelju člana 11. Zakona o oslobađanju organizacija udruženog rada
od dijela obveza iz dohotka ("Narodne novine". br. 29/89) generalni
direktor Republičkog zavoda za društveno planiranje donosi

## UPUTSTVO

### o izmjenama i dopunama Uputstva za primjenu odredbi Zakona o oslobađanju organizacija udruženog rada od dijela obveza iz dohotka

1. U Uputstvu za primjenu odredbi Zakona o oslobađanju organizacija
udruženog rada od dijela obveza iz dohotka ("Narodne novine",
br. 34/89) u točki 1. u stavu 2. dodaje se nova podtočka koja glasi:

"f) Bjanko akceptni nalozi s očitovanjem svih organizacija udruženog
rada koje učestvuju u financiranju investicijskog programa kao instrumenti
osiguranja povrata sredstava predviđenog članom 10. Zakona o oslobađanju
organizacija udruženog rada od dijela obveza iz dohotka".

2. U točki 4. u slavu 1. u podtočki f) riječi "postotku i"
brišu se.

3. U točki 5. stav 1. mijenja se i glasi:

"Služba društvenog knjigovodstva primjenjuje odluku Izvršnog Vijeća
Sabora na način da su organizacije udruženog rada sudionice u financiranju
investicijskog programa oslobođene mjesečnih akontacija iz člana 3. Zakona
o oslobađanju organizacija udruženog rada od dijela obveza iz dohotka za
razdoblje dok se ne postignu efekti oslobađanja utvrđeni u apsolutnom iznosu
prema odluci Izvršnog vijeća Sabora".

4. U točki 5. dodaje se novi stav 3. koji glasi:

"Organizacija udruženog rada koja koristi oslobađanje od dijela
obveza iz dohotka dužna je kod predaje periodičnog obračuna dostaviti Službi
društvenog knjigovodstva izvještaj o visini iskorištenog oslobađanja za
svako pojedino izdvajanje iz dohotka".

5. Ovo uputstvo stupa na snagu osmoga dana nakon objave u "Narodnim
novinama".

Klasa: 411-02/90-01/05

Broj: 551 -01-90-1

Zagreb, 28. veljače 1990.

Generalni direktor

**dr. Željko Rohatinski, v. r.**

Uputa, NN 12/1990-150
## Odluka Ustavnog suda Hrvatske broj U/I-394/1987 od 27. prosinca 1990.

### NN 12/1990 (27.3.1990.), Odluka Ustavnog suda Hrvatske broj U/I-394/1987 od 27. prosinca 1990.

# USTAVNI SUD HRVATSKE

Ustavni sud Hrvatske je na sjednici 27. prosinca 1989. godine, donio
ovu

## ODLUKU

1. Utvrđuje se da odredbe članova 18. stava 4. i 19. Zakona o mjesnim
zajednicama ("Narodne novine", br.19/83) nisu u skladu s Ustavom.

2. Ova odluka dostavlja se Saboru SR Hrvatske, u smislu člana 418. Ustava
SR Hrvatske.

**Obrazloženje:**

Odredbom stava 4. člana 18. propisano je da se statutom općine pobliže
određuju kriteriji za utvrđivanje područja za koje se osniva mjesna zajednica.
Članom 19. uređuju se odnosi vezani uz davanje inicijative za osnivanje
mjesne zajednice ili za izdvajanje pojedinog naselja ili dijela naselja
radi osnivanja nove mjesne zajednice ili pripajanja drugoj mjesnoj zajednici.
Određen je krug podnosilaca inicijative i postupovne radnje koje je općinska
skupština dužna poduzeti prije donošenja rješenja kojim se osniva ili prestaje
postojati mjesna zajednica.

Ustavni sud Hrvatske je po vlastitoj inicijativi pokrenuo postupak za
ocjenu ustavnosti citiranih odredaba, pri čemu je polazio od odredbe člana
157. Ustava SR Hrvatske.

Odredba stava 6. člana 157. Ustava SR Hrvatske određuje da se zakonom
mogu utvrditi načela postupka osnivanja mjesnih zajednica, a odredba stava
5. istog člana Ustava dopušta statutu općine da utvrdi samo način i postupak
osnivanja mjesnih zajednica.

Prema ocjeni ovog Suda odredbama citiranim u dispozitivu zakonodavac
je - dajući statutu općine ovlaštenje da utvrdi kriterije za utvrđivanje
područja za koje se osniva mjesna zajednica i regulirajući detalje postupka
vezane uz osnivanje i prestanak mjesnih zajednica -- prekoračio svoje ustavno
ovlaštenje.

Naime, prema stanovištu ovog Suda, osnovno je i neotuđivo ustavno pravo
radnih ljudi i građana da se samoupravno organiziraju u mjesnu zajednicu.
Ovo pravo, koje proizlazi iz člana 157. stava 1. Ustava SR Hrvatske i koje
osigurava samoupravno organiziranje radnih ljudi i građana radi ostvarivanja
određenih zajedničkih interesa i potreba u mjesnu zajednicu, ne može se
drugačije urediti zakonom.

Stoga odredba člana 18. stava 4. Zakona o mjesnim zajednicama koja omogućuje
propisivanje dodatnih uvjeta, nije u skladu s odredbom člana 157. stava
1. Zakona u mjesnim zajednicama.

Regulirajući u članu 19. Zakona o mjesnim zajednicama pobliže postupak
osnivanja mjesnih zajednica zakonodavac je prekoračio svoje ustavno ovlaštenje
iz člana 157. stava 6. Ustava SR Hrvatske. Ta ga ustavna odredba uvlašćuje
samo na utvrđenje načela postupka, a ne i na pobliže uređenje tog postupka.

Stoga odredba člana 19. Zakona o mjesnim zajednicama nije u skladu s
odredbom člana 157. stava 6. Ustava SR Hrvatske.

Zbog navedenih razloga, odlučeno je kao u dispozitivu.

Broj: U/I-394/ 1987

Zagreb, 27. prosinca 1989.

USTAVNI SUD HRVATSKE

Predsjednik

Milivoj Županić, v. r.

Odluka, NN 12/1990-151
## Odluka Ustavnog suda Hrvatske broj U/I-77/1989 od 1. ožujka 1990.

### NN 12/1990 (27.3.1990.), Odluka Ustavnog suda Hrvatske broj U/I-77/1989 od 1. ožujka 1990.

# USTAVNI SUD HRVATSKE

Ustavni sud Hrvatske, na sjednici 1. ožujka 1990. godine donio je ovu

## ODLUKU

1. Ukida se odredba člana 49. Statuta Radne zajednice Stručne službe
Zajedničke samoupravne interesne zajednice u stambeno-komunalnoj djelatnosti
na području općine Zadar, donesen 4. travnja 1978. i 25. lipnja 1984. u
dijelu kojim moralno-političke kvalitete utvrđuje kao uvjet za imenovanje
rukovodioca Radne zajednice.

2. Ova odluka objavit će se u "Narodnim novinama" i u Radnoj
zajednici Stručne službe na način na koji se objavljuju samoupravni opći
akti.

**Obrazloženje**

Prema odredbi člana 49. Statuta navedenog u izreci rukovodilac Radne
zajednice mora imati, između ostalih uvjeta, i moralno-političke kvalitete.
Ustavni sud Hrvatske ukinuo je taj dio osporene odredbe zbog ovih razloga.

Odredbama člana 234. stava 1. i člana 235. stava 3. Ustava SR Hrvatske
jamči se pravo na rad i osigurava svakom građaninu, pod jednakim uvjetima,
dostupnost svakoga radnog mjesta i svake funkcije u društvu. Polazeći od
tih odredaba, Sud ocjenjuje da se propisivanjem moralno-političkih kvaliteta,
kao uvjeta za imenovanje rukovodioca radne zajednice ograničavaju prava
što ih one garantiraju. Slobode i prava što ih jamči Ustav ne mogu se oduzeti
ni ograničiti, osim u slučajevima utvrđenim Ustavom, a i tada samo zakonom.

Stoga je odlučeno kao i izreci.

Broj: U/I-77/1989

Zagreb, 1. ožujka 1990.

USTAVNI SUD HRVATSKE

Zamjenjuje predsjednika

sudac Vjekoslav Čemeljić, v.r.

Odluka, NN 12/1990-154
## Odluka Ustavnog suda Hrvatske broj U/I-292/1989 od 8. veljače 1990.

### NN 12/1990 (27.3.1990.), Odluka Ustavnog suda Hrvatske broj U/I-292/1989 od 8. veljače 1990.

# USTAVNI SUD HRVATSKE

Ustavni sud Hrvatske, na sjednici 8. veljače 1990. godine, donio je
ovu

## ODLUKU

1. Odbija se prijedlog Osnovnog suda udruženog rada u Splitu, Područni
odjel Zadar za ocjenu ustavnosti i zakonitosti Pravilnika o osnovama, mjerilima
i kriterijima za osobne izdatke na teret drugih troškova poslovanja Radne
organizacije "Dalmatinski rudnici boksita" Obrovac, od 7. srpnja
1989. godine.

2. Ova će se odluka objaviti u "Narodnim novinama" i Radnoj
organizaciji "Dalmatinski rudnici boksita" na način na koji se
objavljuju samoupravni akti.

**Obrazloženje**

Pravilnik naveden u izreci ove odluke donio je Radnički savjet Radne
organizacije "Dalmatinski rudnici boksita" Obrovac.

Osnovni sud udruženog rada u Splitu, Područni odjel Zadar podnio je
prijedlog za pokretanje postupka za ocjenu ustavnosti i zakonitosti Pravilnika
. Smatra se da taj pravilnik nije mogao donijeti Radnički savjet već da
su ga morali donijeti radnici referendumom, u smislu člana 438. Zakona
o udruženom radu, koji je važio u vrijeme donošenja Pravilnika.

Ustavni sud Hrvatske utvrdio je da prijedlog nije osnovan.

Prema članu 438. Zakona o udruženom radu - prečišćeni tekst ("Službeni
list SFRJ", br. 11/88), na koji se poziva podnosilac prijedloga, radnici
referendumom odlučuju o osnovama i mjerilima za raspodjelu sredstava za
osobne dohodke i za zajedničku potrošnju radnika.

Osobni izdaci koji se uređuju osporenim pravilnikom ne spadaju ni u
osobne dohotke ni u zajedničku potrošnju radnika pa način donošenja Pravilnika
nije u suprotnosti sa članom 438. Zakona o udruženom radu.

Sud takođe ocjenjuje da nije bilo ni druge ustavne i zakonske zapreke
da Radnički savjet donese osporeni Pravilnik.

To su razlozi zbog kojih je odlučeno kao u izreci.

Broj: U/I-292/1989.

Zagreb, 8. veljače 1990.

USTAVNI SUD HRVATSKE

Predsjednik

**Jadranko Crnić, v.r.**

Odluka, NN 12/1990-155
## Odluka Ustavnog suda Hrvatske broj U/I-161/1988 od 22. veljače 1990.

### NN 12/1990 (27.3.1990.), Odluka Ustavnog suda Hrvatske broj U/I-161/1988 od 22. veljače 1990.

# USTAVNI SUD HRVATSKE

Ustavni sud Hrvatske, na sjednici 22. veljače 1990. godine, donio je
ovu

## ODLUKU

1. Utvrđuje se da odredba stava 1. člana 10. u dijelu kojim je propisano
da se privrednim ribolovom mogu baviti samo građani s obalnog odnosno otočnog
područja, odredba točke 2. stava 1. člana 25. te odredba točke 2. stava
1. člana 34a. Zakona o morskom ribarstvu ("Narodne novine", broj
44/80 i 41/84) nije u skladu s Ustavom SR Hrvatske.

2. U smislu odredbe stava 1. člana 418. Ustava SR Hrvatske ova se odluka
dostavlja Saboru SR Hrvatske.

3. Odluka će se objaviti u "Narodnim novinama".

**Obrazloženje**

Odredbama Zakona navedenim u točki 1. izreke propisano je da se privrednim
ribolovom na moru mogu baviti samo građani SR Hrvatske s obalnog odnosno
otočnog područja (član 10), odnosno da je uvjet za dobivanje odobrenja
za privredni ribolov prebivalište građana na obalnom odnosno otočnom području
(član 25). Prebivalište građana na obalnom odnosno otočnom području uvjet
je i za dobivanje odobrenja za uzgoj riba i drugih morskih životinja (član
34a).

Ustavni sud Hrvatske, rješenjem od 21. rujna 1989. godine, pokrenuo
je postupak za ocjenu ustavnosti navedenih zakonskih odredbi.

Prema odredbi članova 117. i 118. Ustava SR Hrvatske, sada točke 10.
i 11. ustavnog amandmana XL, more, morska obala, ribe, divljač i druga
prirodna bogatstva, kao dobra od općeg interesa, uživaju posebnu zaštitu.
Ova se prirodna bogatstva stoga moraju iskorištavati u skladu sa zakonom
predviđenim općim uvjetima kojima se osigurava njihovo racionalno iskorištavanje
i drugi opći interes. Nema dvojbe da zakonodavac, po ovim ustavnim odredbama,
ima ustavno ovlaštenje da zakonom regulira kako iskorištavanje tako, i
zaštitu navedenog prirodnog bogatstva kao dobra od općeg interesa. Međutim,
amandmanom XXXIII na Ustav SR Hrvatske izričito je utvrđeno da su protuustavni
propisi i drugi akti i radnje kojima se organizacije udruženog rada ili
radni ljudi stavljaju u neravnopravan položaj ovisno o sjedištu odnosno
prebivalištu. Ovim se ustavnim udredbama, dakle, otklanja svaka mogućnost
stavljanja u neravnopravan položaj građana u odnosu na jednakost u pravima
i dužnostima utvrđenu odredbom člana 229. Ustava, pa i u slučaju zakonskog
reguliranja iskorištavanja i zaštite prirodnog bogatstva kao dobra od općeg
interesa.

U odnosu na odredbu člana 34a. Zakona treba istaknuti i to da riba uzgojena
ljudskim radom i djelatnošću na prirodnom dobru koje je od općeg interesa
nije prirodno bogatstvo pa stoga ni dobro od općeg interesa.

Iz navedenih razloga Sud je utvrdio kao u izreci ove odluke.

Broj: U/I-161/1988

Zagreb, 22. veljače 1990.

USTAVNI SUD HRVATSKE

Predsjednik

**Jadranko Crnić, v.r.**

Odluka, NN 12/1990-157
## Podatak o najnižem čistom osobnom dohotku radnika u Republici za razdoblje siječanj - ožujak 1990. godine

### NN 12/1990 (27.3.1990.), Podatak o najnižem čistom osobnom dohotku radnika u Republici za razdoblje siječanj - ožujak 1990. godine

# OBJAVE

Na temelju člana 77. Društvenog dogovora o osnovama stjecanja dohotka
te zajedničkim osnovama i mjerilima raspoređivanja dohotka i čistog dohotka
i raspodjele sredstava za osobne dohotke u SR Hrvatskoj ("Narodne
novine", br. 25/87), Republički koordinacijski odbor za praćenje provođenja
Društvenog dogovora o dohotku u SR Hrvatskoj objavljuje

## PODATAK

### o najnižem čistom osobnom dohotku radnika u Republici za razdoblje siječanj - ožujak 1990. godine

Najniži prosječni mjesečni čisti osobni dohodak radnika u Republici
za razdoblje siječanj - ožujak 1990. godine utvrđuje se u visini 3.100,00
dinara.

Broj: 013-513/1990

Zagreb, 15. ožujka 1990.

Predsjednik Republičkog koordinacijskog odbora za praćenje provođenja
Društvenog dogovora o dohotku u SR Hrvatskoj

**Branko Gretić, v. r.**

Ostalo, NN 12/1990-164
## Podatak o prosječno mjesečno isplaćenom čistom osobnom dohotku po radniku u privredi SR Hrvatske za razdoblje 1. studeni 1989. do 31. siječnja 1990. godine

### NN 12/1990 (27.3.1990.), Podatak o prosječno mjesečno isplaćenom čistom osobnom dohotku po radniku u privredi SR Hrvatske za razdoblje 1. studeni 1989. do 31. siječnja 1990. godine

# OBJAVE

Na temelju člana 71. i 77. Društvenog dogovora o osnovama stjecanja
dohotka i zajedničkim osnovama i mjerilima raspoređivanja dohotka i čistog
dohotka i raspodjele sredstava za osobne dohotke u SR Hrvatskoj ("Narodne
novine", br. 25/87), Republički koordinacijski odbor za praćenje provođenja
Društvenog dogovora o dohotku u SR Hrvatskoj objavljuje

## PODATAK

### o prosječno mjesečno isplaćenom čistom osobnom dohotku po radniku u privredi SR Hrvatske za razdoblje 1. studeni 1989. do 31. siječnja 1990. godine

1. Prosječno mjesečno isplaćeni čisti osobni dohodak po radniku u privredi
SR Hrvatske za razdoblje 1. studeni 1989. do 31. siječnja 1990. godine
iznosi 2.494,00 dinara.

Podatak iz stava 1. ove točke koristi se kao osnovica za utvrđivanje
visine isplata odnosno izdatak prema članu 54., 55., 56., 57., 59., 60.,
67. i 70. Društvenog dogovora o osnovama i mjerilima raspoređivanja dohotka
i čistog dohotka i raspodjele sredstava za osobne dohotke u SR Hrvatskoj.

Broj: 013-541/1990

Zagreb, 19. ožujka 1990.

Predsjednik Republičkog koordinacijskog odbora za praćenje provođenja
Društvenog dogovora o dohotku u SR Hrvatskoj

**Branko Gretić, v.r.**

Ostalo, NN 12/1990-165
## Izmjene i dopune Uputa za provođenje i praćenje primjene Društvenog dogovora o dohotku

### NN 12/1990 (27.3.1990.), Izmjene i dopune Uputa za provođenje i praćenje primjene Društvenog dogovora o dohotku

# OBJAVE

Na temelju člana 74. Društvenog dogovora o osnovama stjecanja dohotka,
te zajedničkim osnovama i mjerilima raspoređivanja dohotka i čistog dohotka
i raspodjeli sredstava za osobne dohotke u SR Hrvatskoj ("Narodne
novine", br. 25/87 - u nastavku Društveni dogovor o dohotku), Republički
koordinacijski odbor za praćenje provođenja Društvenog dogovora o dohotku
u SR Hrvatskoj (u nastavku Republički koordinacijski odbor) donosi

## IZMJENE I DOPUNE UPUTA

### za provođenje i praćenje primjene Društvenog dogovora o dohotku

1. U uputama za provođenje i praćenje primjene Društvenog dogovora o
dohotku ("Narodne novine", br. 30/89) u točki 2. riječi od "1.
siječnja do \_\_\_\_\_\_\_\_\_\_\_1989. godine - Obrazac DD/89" zamjenjuju se
riječima "od 1 siječnja do \_\_\_\_\_\_\_\_\_\_ 1990. godine - Obrazac DD/89"

2. Točka 4. mijenja se i glasi:"lzvještaji na Obrascu DD/89 za
razdoblje siječanj - ožujak 1990. godine podnose se nadležnom sjedištu
Službe društvenog knjigovodstva i grupacijskom koordinacijskom odboru do
20 svibnja 1990. godine, u po jednom primjerku."

Broj: 013-507/ 1990

Zagreb, 15. ožujka 1990.

Predsjednik Republičkog koordinacijskog odbora za praćenje provođenja
Društvenog dogovora o dohotku u SR Hrvatskoj

**Branko Gretić, v. r.**

Uputa, NN 12/1990-166